આ બેઠકમાં તમામ મહાનુભાવો એ જરૂરી માર્ગદર્શન આપેલ તેમજ સરકારની ખેડૂતો માટેની યોજનાઓ નો વધુમાં વધુ ખેડૂતો લાભ લિએ એ માટે સૌ કાર્યકર્તાઓને યોજનાઓ ખેડૂતો સુધી લઇ જવા આહવાન કરેલ. તેમજ ઇઝરાઇલની જેમ ખેતીના અધતન સાધનોનો ઉપયોગ કરીને પાણીનો ઓછામાં ઓછો ઉપયોગ તેમજ ખાતર અને દવાનો પણ ઓછામાં ઓછો ઉપયોગ કરીને વધુમાં વધુ પાક કઈ રીતે લઈ શકાય તે માટે માર્ગદર્શન આપવામાં આવેલ. આદરણીય પ્રદેશ કિસાન મોરચા અધ્યક્ષ બાબુભાઇ જેબલીયા દ્વારા તમામ મંડલના કિસાન મોરચાના પ્રમુખોને પોતાના વિસ્તારમાં એક એક હજાર વૃક્ષો વાવવા તેમજ તેનું જતન કરવા કટિબદ્ધ થવા આહવાન કરેલ તેમ પ્રભારી વિજયભાઈ લોખીલ મોરબી જીલ્લા ભારતીય જનતા પાર્ટી કાર્યાલય ની યાદીમાં જણાવવામાં આવે છે.